ᱡᱟᱫᱩ ᱱᱟᱛᱷ ᱥᱤᱝ

ᱱᱟᱭᱚᱠ ᱡᱟᱫᱩ ᱱᱟᱛᱷ ᱥᱤᱝ ᱫᱚ ᱥᱤᱧᱚᱛ ᱫᱤᱥᱚᱢ ᱤᱡ ᱯᱷᱚᱡᱤ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱨᱚᱢ ᱣᱤᱨ ᱪᱚᱠᱨᱚ ᱥᱤᱨᱯᱷᱟᱹ ᱡᱤᱛᱠᱟᱨᱤᱡ ᱠᱟᱱᱟᱭ, ᱱᱚᱶᱟ ᱫᱚ ᱯᱷᱚᱢᱤ ᱠᱚᱟᱜᱽ ᱡᱷᱚᱛᱚ ᱠᱷᱚᱱ ᱥᱨᱮᱥᱴᱷᱚ ᱥᱤᱨᱯᱷᱟᱹ ᱠᱟᱱᱟ ᱾ ᱟᱡᱟᱜ ᱥᱟᱦᱚᱥᱤᱠ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱡ ᱫᱚ ᱥᱟᱨᱟ ᱥᱤᱧᱚᱛ ᱨᱤᱱ ᱦᱚᱲ ᱠᱚ ᱩᱭᱦᱟᱹᱨ ᱮ ᱠᱟᱱᱟ ᱠᱚ ᱾ ᱩᱱᱤ ᱫᱚ ᱤᱱᱰᱚᱼᱯᱟᱠ ᱣᱟᱨ ᱑᱙᱔᱗ ᱨᱮ ᱥᱞᱮᱫ ᱞᱮᱱᱟᱭ ᱟᱨ ᱚᱱᱟ ᱞᱟᱹᱰᱷᱟᱭ ᱨᱮ ᱟᱡᱟᱜ ᱫᱤᱥᱚᱢ ᱞᱟᱜᱤ ᱛᱮ ᱥᱚᱦᱤᱫ ᱮᱱᱟᱭ ᱾

ᱥᱤᱝ ᱫᱚ ᱑᱙᱔᱑ ᱨᱮ ᱵᱨᱤᱴᱤᱥ ᱥᱤᱧᱚᱛ ᱟᱨᱢᱤ ᱨᱮ ᱢᱮᱥᱟ ᱞᱮᱫᱮᱭᱟ ᱠᱚ ᱾ ᱩᱱᱤ ᱫᱚ ᱩᱱ ᱡᱚᱠᱷᱟᱜ ᱵᱩᱨᱢᱟᱹ ᱨᱮ ᱡᱟᱯᱟᱱᱤᱥ ᱥᱟᱞᱟᱜ ᱮ ᱛᱟᱯᱟᱢ ᱞᱮᱱᱟᱭ ᱾ ᱯᱚᱨᱮ ᱟᱡᱟᱜ ᱱᱚᱶᱟ ᱵᱤᱨ ᱧᱮᱞ ᱠᱟᱛᱮ ᱩᱱᱤ ᱫᱮ ᱑᱙᱔᱗ ᱨᱮ ᱤᱱᱰᱚᱼᱯᱟᱠ ᱣᱟᱨ ᱨᱮ ᱠᱚ ᱢᱮᱥᱟ ᱞᱮᱫᱮᱭᱟ ᱾ ᱖ ᱯᱷᱮᱵᱽᱨᱩᱟᱨᱤ ᱑᱙᱔᱘ ᱨᱮ ᱦᱩᱭᱞᱟᱱ ᱴᱮᱱ ᱫᱷᱟᱨ ᱨᱮ ᱟᱡᱟᱜ ᱥᱟᱷᱚᱥᱤᱠ ᱠᱟᱹᱢᱤ ᱠᱷᱟᱛᱤᱨ ᱩᱱᱤ ᱫᱚ ᱯᱚᱨᱚᱢ ᱣᱤᱨ ᱪᱚᱠᱨᱚ ᱥᱤᱨᱯᱷᱟᱹ ᱛᱮ ᱠᱚ ᱥᱚᱢᱢᱟᱱᱤᱛ ᱞᱮᱫᱮᱭᱟᱠᱚ ᱾

ᱥᱤᱝ ᱫᱚ ᱱᱟᱭᱤᱱ ᱢᱮᱱ ᱯᱷᱚᱨᱣᱟᱨᱰ ᱯᱚᱥᱴ ᱥᱮᱠᱥᱚᱱ (Nine-man forward section post) ᱮ ᱠᱚᱢᱟᱸᱰ ᱮᱫ ᱛᱟᱦᱮᱡ ᱾ ᱩᱱᱤᱭᱟᱜ ᱠᱚᱢᱟᱱᱸᱰ ᱡᱷᱚᱜ ᱫᱚ ᱚᱱᱟ ᱤᱞᱟᱠᱟ ᱨᱮ ᱯᱟᱠᱤᱥᱛᱟᱱᱤ ᱯᱷᱳᱩᱡᱤ ᱥᱤᱧᱚᱛ ᱨᱤᱱ ᱯᱷᱚᱩᱡᱤ ᱠᱷᱚᱱ ᱰᱷᱮᱨ ᱧᱚᱜᱽ ᱠᱚ ᱛᱟᱦᱮᱸ ᱞᱟᱱᱟ ᱠᱚ ᱾ ᱮᱱᱰᱨᱮᱦᱚᱸ ᱥᱤᱸᱜ ᱟᱨ ᱩᱱᱠᱩ ᱥᱚᱦᱚᱡᱚᱜᱤ ᱥᱟᱞᱟᱜ ᱛᱮ ᱯᱮ ᱡᱮᱠᱷᱟ ᱪᱮᱥᱴᱟ ᱯᱚᱨᱮ ᱚᱱᱟ ᱯᱚᱥᱴ ᱫᱚ ᱦᱟᱛᱟᱣ ᱞᱮᱫᱟᱠᱚ ᱾ ᱵᱟᱨ ᱫᱷᱟᱣ ᱨᱮᱭᱟᱜ ᱛᱟᱯᱟᱢ ᱡᱚᱠᱷᱟᱜ ᱫᱚ ᱩᱱᱤ ᱛᱤᱱ ᱛᱩᱯᱷᱟᱹᱱ ᱮᱱᱟᱭ, ᱟᱡᱟᱜ ᱟᱹᱰᱤ ᱢᱟᱭᱟᱢ ᱡᱚᱨᱚ ᱮᱱᱟ ᱾ ᱟᱹᱰᱤ ᱠᱚᱥᱴᱚ ᱨᱮᱦᱚᱸ ᱩᱱᱤ ᱫᱚ ᱵᱩᱡᱷᱟᱣ ᱠᱟᱛᱮ ᱟᱨᱦᱚᱸ ᱵᱷᱤᱛᱨᱤ ᱯᱟᱠᱤᱥᱛᱟᱱᱤ ᱵᱚᱱᱠᱚᱨ ᱴᱷᱮᱱ ᱩᱱᱤ ᱪᱟᱞᱟᱣ ᱮᱱᱟᱭ ᱾ ᱟᱡ ᱴᱷᱮᱱ ᱫᱚ ᱥᱴᱮᱱ ᱜᱚᱱ ᱛᱟᱦᱮᱸ ᱞᱮᱱᱟ, ᱩᱱᱤ ᱫᱚ ᱚᱱᱟ ᱥᱴᱮᱱ ᱜᱚᱱ ᱛᱮᱜᱮ ᱯᱷᱟᱭᱨᱤᱝ ᱤᱫᱤ ᱞᱮᱫᱟᱭ ᱾ ᱩᱱᱤ ᱚᱱᱠᱟ ᱠᱚᱨᱟᱣ ᱨᱮᱭᱟᱜ ᱠᱟᱨᱚᱬ ᱫᱚ ᱯᱟᱠᱤᱥᱛᱟᱱᱤ ᱟᱨᱢᱤ ᱠᱚᱣᱟᱜ ᱢᱟᱱᱟᱝ ᱟᱹᱛᱩᱨ ᱟᱹᱜᱩ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ, ᱩᱱᱠᱩ ᱚᱱᱰᱮ ᱩᱠᱩ ᱞᱟᱱ ᱛᱟᱦᱮᱸᱡ ᱠᱚ ᱾

ᱟᱡᱟᱜ ᱥᱤᱨᱯᱷᱟᱹ ᱨᱮ ᱩᱱᱤ ᱧᱩᱛᱩᱢ ᱛᱮ ᱥᱟᱦᱟᱸᱡᱟᱦᱟᱯᱩᱨ, ᱩᱛᱚᱨ ᱯᱨᱚᱫᱮᱥ ᱨᱮ ᱥᱴᱮᱰᱤᱭᱚᱢ ᱠᱚ ᱛᱮᱭᱟᱨ ᱟᱠᱟᱱᱟ ᱾ ᱚᱱᱟ ᱥᱴᱮᱰᱤᱭᱚᱢ ᱨᱮᱭᱟᱜ ᱧᱩᱛᱩᱢ ᱫᱚ ᱱᱚᱭᱚᱠ ᱡᱟᱫᱩᱱᱟᱛᱷ ᱥᱤᱸᱜ ᱥᱯᱚᱨᱴᱥ ᱥᱴᱮᱰᱤᱭᱚᱢ ᱠᱟᱱᱟ ᱾ ᱟᱨᱦᱚᱸ ᱚᱱᱰᱮᱱᱟᱜ ᱥᱩᱱᱩᱢ ᱴᱟᱝᱠᱤ ᱨᱮᱭᱟᱜ ᱧᱩᱛᱩᱢ ᱦᱚᱸ ᱟᱡᱟᱜ ᱧᱩᱛᱩᱢ ᱨᱮ ᱠᱚ ᱫᱚᱦᱚ ᱠᱟᱼᱜᱟ ᱾

ᱡᱤᱣᱚᱱ
ᱥᱤᱝ ᱫᱚ ᱒᱑ ᱱᱚᱵᱷᱮᱢᱵᱚᱨ ᱑᱙᱑᱖ ᱨᱮ ᱠᱷᱟᱡᱩᱨᱤ ᱟᱛᱩ ᱥᱟᱷᱟᱡᱟᱦᱟᱸᱯᱩᱨ, ᱩᱛᱚᱨ ᱯᱨᱚᱫᱮᱥ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱤᱨᱵᱚᱞ ᱥᱤᱝ ᱨᱟᱛᱷᱚᱲ ᱤᱡ ᱵᱮᱴᱟ ᱮ ᱛᱟᱦᱮᱸ ᱟᱭ ᱾ ᱤᱨᱟᱹᱞ ᱜᱤᱫᱨᱟᱹ ᱠᱷᱚᱱ ᱯᱮ ᱱᱚᱢᱵᱚᱨ ᱨᱤᱱᱤᱡ ᱛᱟᱦᱮᱸ ᱟᱭ ᱾

ᱩᱱᱤ ᱫᱚ ᱯᱩᱱ ᱠᱞᱟᱥ ᱦᱟᱹᱵᱤᱡ ᱮ ᱯᱟᱰᱦᱟᱣ ᱞᱟᱱ ᱛᱟᱦᱮᱸᱡ ᱾ ᱟᱡᱟᱜ ᱯᱚᱨᱤᱵᱟᱨ ᱨᱮᱝᱜᱮᱡ ᱠᱷᱟᱛᱤᱨ ᱛᱮ ᱟᱡ ᱫᱚ ᱵᱟᱠᱚ ᱯᱟᱰᱦᱟᱣ ᱫᱟᱰᱮᱟᱭᱟᱰᱮᱭᱟᱠᱚ ᱾ ᱟᱡᱟᱜ ᱫᱚ ᱡᱟᱹᱥᱛᱤ ᱥᱚᱢᱚᱭ ᱟᱡᱟᱜ ᱯᱚᱨᱤᱵᱟᱨ ᱠᱚ ᱥᱮᱵᱟ ᱨᱮ ᱠᱚᱴᱟᱣᱜ ᱠᱟᱱ ᱛᱟᱦᱮᱸᱡ, ᱩᱱᱠᱩ ᱫᱚ ᱯᱚᱨᱮ ᱥᱤᱩᱜ ᱨᱮᱭᱟᱜ ᱠᱟᱹᱢᱤ ᱠᱚ ᱠᱚᱨᱟᱣ ᱮᱫ ᱛᱟᱦᱮᱸᱡ ᱠᱚ ᱾ ᱩᱱᱤ ᱫᱚ ᱟᱠᱚᱣᱟᱜ ᱟᱹᱛᱩ ᱨᱮ ᱠᱩᱥᱛᱤ ᱠᱚᱨᱮ ᱡᱟᱹᱥᱛᱤ ᱥᱮᱞᱮᱫ ᱚᱟᱭ ᱾ ᱩᱱᱤ ᱫᱚ ᱦᱟᱹᱱᱩᱢᱟᱱ ᱵᱷᱟᱹᱜᱟᱹᱛ ᱵᱟᱞ ᱵᱨᱟᱢᱷᱟᱪᱟᱨᱤ ᱧᱩᱛᱩᱢ ᱛᱮ ᱠᱚ ᱦᱚᱠᱚᱭ ᱠᱟᱱ ᱛᱟᱦᱮᱡ ᱠᱚ ᱾ ᱩᱱᱤ ᱫᱚ ᱛᱤᱥ ᱦᱚᱸ ᱵᱟᱝ ᱵᱟᱯᱞᱟ ᱞᱮᱱᱟᱭ ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ